**Tájékoztató az AGORA–Savaria Filmszínház működéséről**

Az AGORA – Savaria Filmszínház működését a 2012. január 1-jétől hatályos filmtörvény, az art mozik minősítésének és a filmalkotások korhatár szerinti megjelölésének feltételeiről szóló 46/2007. (XII.29.) OKM rendelet szabályozza. Az AGORA – Savaria Filmszínház műsorrendi filmeket két teremben, termenként átlag 8-10 előadással kínál naponta, melyeknek nagyobb hányada művészfilm besorolású. A mozi a hét minden napján vetít, ünnepnapokon is.

Az AGORA–Savaria Filmszínház mindkét vetítőterme digitalizált, a Nagyteremben 3 dimenziós filmtechnika is rendelkezésre áll. A digitális fejlesztés 2012-ben valósult meg szakminisztériumi pályázati forrásból és uniós támogatással. Két évvel korábban, 2010-ben a belvárosi rehabilitációs program keretében az épület új hőszigetelést, új burkolatot kapott, és a gépészet egy része is megújult. Az épületet korábban több ütemben, 2004-től kezdődően korszerűsítették.

Az elmúlt években a digitális technika, valamint az új jogszabályi feltételek eredményeként jelentősen nőtt a nézőszám és a jegybevétel. 2013-ban az eladott jegyek száma 46.562 volt, 2014-ben 52.554, míg 2015-ben 60 000 fölé emelkedett. 2016-ban több mint 75 000-en látogatták az előadásokat, 2017-ben pedig 80 000 fölött stabilizálódott a nézőszám. 2018-ban 82 251 látogatónk volt.

 A műsorrendi előadások általában minden nap 14.00-kor kezdődnek, az utolsó előadás vége 22.00 és 24.00 óra között van. A moziba érkező vendégek általában a jegybevétel 40 százalékának erejéig vásárolnak popcornt és üdítőitalt.

 A jegyértékesítés mellett a mozinak jelentős bevétele származik a két terem és az aula bérbeadásából is. A bérbeadás mellett az aulában az intézmény helyet ad kiállításoknak és egyéb kulturális rendezvényeknek is.

 Az Agora–Savaria Filmszínház jelentős pályázati forrásokat is bevon a működésébe. Az NKA minden évben a szakmai programokat 2 millió forinttal támogatja. A mozi sikeresen szerepel az NKA infrastrukturális pályázatain is, a technikai színvonal megőrzését a Kulturális Államtitkársághoz tartozó szervezet minden évben 1,5–2 millió forinttal támogatja. Milliós támogatás érkezik az Emberi Erőforrások Minisztériumától is minden évben, a párizsi székhelyű Europa Cinemas pedig évente mintegy 4-6 ezer euróval támogatja a vetítéseket.

 A műsor összeállításánál a jogszabályi előírások és feltételek mellett a mozi kitüntetett figyelmet szentel a helyi igények kiszolgálására. A városban működő négytermes CinemaCity mozi jelentős versenytársként van jelen a helyi mozipiacon. Súlyos gondot jelent az üzemeltetésben, hogy 18.00-ig a parkolásért a belvárosban fizetni kell, de az is gond, hogy hétvégén nincs elegendő parkolóhely a mozi környékén.

 A műsor összeállításnál azt az elvet követjük, hogy a legszélesebb közönséget és igényeket próbáljuk meg kiszolgálni.

**Műszaki, üzemeltetési problémakörök:**

A mozi épület előcsarnokában található mosdók (férfi és női WC-k, mosdók) a bérlő által a 2016. december 14-én aláírt (179-6/2016) szerződés alapján megtörtént, így jelentősen javult a mozi látogatók elégedettsége.

A nagyfokú igénybevétel fő oka a belvárosi zónában kedvező helyen lévő, igényes vendéglátóhely vendégszámának növekedése, a napi több mint 12 órás vendéglátói nyitva tartás. A mozifilm előadások általában 14.00-kor kezdődnek és 22.00-ig tartanak. Ez 8 óra nyitva tartást jelent, napi átlagban 4 előadással. A mozi látogatók zöme 18.00 és 20.00 között érkezik. Ezzel szemben a kávézó 8.00-kor nyit és általában 24.00-kor zár, vagy még később. Ez átlagban 16 órás napi nyitva tartást jelent, így a kávézó forgalma egész nap jelentős. A mozi és a kávézó is egész évben, folyamatosan, hétvégén és ünnepnapokon is nyitva tart.

Mivel tapasztalataink alapján a mellékhelyiségeket elsősorban (70- 80 százalékban) a kávézó vendégei használják, kérjük, hogy az új pályázat kiírása tartalmazza a mosdók-wc-k bérlő általi teljes körű üzemeltetését (karbantartás, takarítás, wc-papír, folyékony kézmosó ellátás, kéztörlő-szárító, duguláselhárítás, rezsiköltségek).

A bérlő a **göngyöleg fogadására-tárolására** a kijárati résznél saját költségen tároló szakaszt alakíthat ki oly módon, hogy az nem akadályozhatja a közönség számára fenntartott kijárati lehetőséget és előírt, biztonságos menekülő útvonalat (katasztrófavédelemmel egyeztettt módon). A kialakításnak illeszkednie kell a kamara moziterem előteréhez, belső tereihez.

**Takarítás:**

A takarítási problémák zömét a kukorica és a kóla okozza, ezért a mozi takarítását és a szemét elszállítását mindenképpen rá kell terhelni a kávézó bérlőjére.

Az aula, fogadótér és mozifolyosók, mozitermek üzemeltetése, takarítása az AGORA feladata.

A takarítási problémák zömét a kukorica és kóla árusítás okozza, ebből a tevékenységből (fogyasztói szokásokból) származik a jelentős mennyiségű hulladék, melynek tárolása, tömörítése és elszállítása jelentős problémaforrás. Az aulában keletkezett hulladék/szemét tömörítéséről, elszállításáról-elszállíttatásáról a bérlő gondoskodjon.

1. **Popcorn és kóla.** A fenntartó nem részesedik az extra profitot eredményező popcorn- és kólaárusításból. A mozinak jelenleg évente 82 ezer látogatója van, így jelentősnek mondható a popcorn- és kólaárusításból származó bevétel. A pályáztatás során mindenképpen indokoltnak tartjuk a popcorn- és kólaárusítás bérleti díjba való beszámítását.
2. **Nyitva tartás.** A mozi  az előadásokat minden nap 22.00–24.00 között befejezi, ami után az épületet a gépészek bezárják. A kávézó ilyenkor továbbra is üzemel. Miután a kávézót nem tudjuk leválasztani a  moziépületről, ezért a moziépület védelem nélkül marad. Javasoljuk a kávézó területéhez kapcsolt WC-mosdó kialakítását. Ez esetben a mozi területe az utolsó filmvetítés után zárhatóvá válik.
3. **Olajgőz.** A vetítőgépek és a szerverek védelme érdekében a kávézó bérlőjét kötelezni kell az olajgőz elszívására.
4. **Kulturális rendezvények kiszolgálása.** A kávézó bérleti szerződésében rögzíteni kell, hogy agorás rendezvények esetében a bérlő támogatja a rendezvény kiszolgálását.
5. Eseti jelleggel az AGORA a kulturális-közművelődési tevékenységéhez kapcsolódó (kiállítás, koncert, bemutató) rendezvényhez a bérlő bérelheti az aula vagy mozitermet (külön díjszabás, szerződés alapján).